**Cât de uşor ne spunem**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cât de uşor ne spunem “Te iubesc!”…

Dar vai, aici toţi oamenii greşesc !

Iubirea numai Unul a ştiut-o;

Ne-a arătat-o, însă noi n-am vrut-o...

Poate de-aceea nu ştim să iubim,

Căci oferindu-ne-o, noi n-am vrut s-o primim;

Şi-atunci, cum am putea să dăm ce nu avem?

Noi singuri ne-am atras acest blestem!

Dar nu suntem pierduţi - priviţi la Cer:

Iubirea nu-i plecată nicăieri,

El ne-o oferă şi-acum, ne-ncetat -

De două mii de ani ne-a aşteptat,

De cand S-a întrupat în om Hristos

Făcând cele de Sus între noi, jos,

Desăvârşiţi cerându-ne să fim,

Spunându-ne şi cum, ca noi să ştim.

Dar noi nu credem în desăvârşire,

Nu credem că-i pentru a noastră fire...

Şi-atunci, cum putem spune „Te iubesc”?!

În gura noastră, sună nebunesc!

În timpul ăsta El, cu-a Lui smerenie,

În inimi vrea să facem curăţenie,

Iubirea cea adevărată s-o aflăm

Şi-apoi, la rându-ne, să ştim s-o dăm.

Iubirea-I niciodată n-a plecat -

Doar noi avem pe ochi văl de păcat,

Iar asta ştiind, n-avem îndreptăţire

Să persistăm în grava amăgire.

Deci, „Te iubesc!” dacă mai vrem a spune,

Să spunem adevărul, şi nu glume,

Cum şi nouă ne-ar spune-acum Iisus,

Cu inimile de-am privi în sus.

Dragostea noastră-atunci s-ar revărsa

Nu-asupra unuia sau altuia,

S-ar revărsa asupra-ntregii lumi

Şi-am fi cu toţii infinit mai buni.

Ce credeţi? Vom putea vreodată, oare,

Sa fim capabili de-aşa lucru mare...?

Răspunsul să vi-l daţi ‘năuntru, vouă,

Iar inima să v-o simţiţi ca nouă!